Сегѡ̀ ра́ди коегѡ́ждо убо́га лицѐ воспрія́ти благоизво́ли, и вся́кому убо́гу себѐ уподо́би, да никто́же ѿ вѣ́рующихъ въ него̀, на бра́та возно́сится: но кі́йждо ви́дя бра́та своего̀ и бли́жняго я́кѡ бг҃а своего̀, да вмѣня́етъ малѣ́йша себѐ па́че бра́та, я́кѡ старѣ́йшагѡ єгѡ̀, и я́кѡ сего̀ да пріе́млетъ и почита́етъ, и вся̂ да истощава́етъ имѣ̂нія къ служе́нію єгѡ̀, я́коже хрс̑то́съ и бг҃ъ на́шъ истощи́лъ є́сть кро́вь свою̀ за спасе́ніе на́ше